Draft:Clayton F Hlungwane

(MATIMU YA MUTSARI Clayton F Hlungwane)

Clayton F Hlungwane hi un’wana wa vatsari lava tsalaka matsalwa ya tinhovele. U velekiwile hi lembe ra magidi mambirhi na mambirhi (2002) hi siku ra khumembirhi (12) hi n’hweti ya Nye-nyenyana. I n’wana wo sungula eka vambirhi va sirha Patience Hlungwane. U velekiwe no kulela etikweni ra le Shawela block 23, ehansi ka doroba ra Giyani, eLimpopo, eAfrika-Dzonga.

Clayton F Hlungwane u sungurile tidyondzo ta yena exikolweni xa tindzumulo xa Hisekani Creche hi lembe ra 2006. Kutani hi lembe ra 2007 a hundzela eBaleni Primary School laha a nga endla giredi ya R. Hikwalaho mana wa yena a tisungulerile ximutana xa yena eka lembe leri landzelaka ra 2008, u bohekile ku cinca xikolo a ya dyondza eKhwezu Primary School, kona kwale Shawela. Loko a fika eKhwezu u fikile a debyisa masokisi kutani a feyila tigiredi to fana na 1 na 3. Ivi hi lembe ra 2010 mana wa yena a hundza emisaveni. U bohekile ku rhurhela eka kokwana wa yena wo veleka mana wa yena ku nga Nyanisi Sestina Hlongwane N’waMagezi. Laha hi lembe ra 2012 a nga tlhelela eBaleni ku yisa emahlweni nakambe giredi ya nharhu. Ivi kusukela hi lembe rero a nga ha pfumelangi ku wa a tama a ha ri ehansi. U lo kukula a ya hisa ku kondza a ya pasa ntangha ntlhanu hi lembe ra 2016. Kutani hi lembe ra 2017 u yisile tidyondzo ta yena ta le xikarhi emahlweni eMukula Sekondari, laha na kona a nga pasa metiriki wa yena hi lembe ra 2021. Tanihileswi a nga riki na nhlanhla yo ya exikolweni xa le henhla ku yisa milorho ya yena emahlweni, u bohekile ku tshama ekaya ku kondza lembe ra 2022 ri fika evugimamusi. Hi lembe ra 2023 yunivhesithi ya Pitori yi n’wi amukerile ku ya endla dyondzo ya yena ya vuthicara. Laha sweswi (2024) a endlaka lembe ra vumbi-rhi. Dyondzo a yi lumi!

Clayton F Hlungwane i mutsari loyi sweswi a nga tsala tinovhele tinharhu ku nga leti landzelaka; Swi ta lungha (Swi tirhela ku Lulama) yi kandziyisiwile hi lembe ra 2023, Mandlakulova na yona yi kandziyisiwile hi lembe ra 2023 na Manyunyu lawa hi lembe ra 2024. Ti ri tinharhu ti kandziyisiwile hi khamphani ya yena leyi vitaniweke hi vito ra Nhlalala ya vulombe publishers leyi nga nawini na va ka Companies and Intellectual Property Commission (CIPC) hi lembe ra 2023.

Clayton F Hlungwane u katekisiwile hi n’wana wajaha loyi yena a nga Andziso Nhlelo Hlungwane. U tlhela a va ni vamakwavo vambirhi ku nga Boitumelo na Nthabiseng Hlungwane.